  Анжелика Тихонова корреспондент Глазкарысь дышетӥсьёсты дасянъя В. Г. Короленко нимо кун институтысь магистрант Андрей Уваров робототехникая интыысь интые ветлӥсь школаез азинтыны грант утӥз. Со сярысь, Россиысь калыкез дышетонъя министерстволэн пресс-службаез вылэ чӧлскыса, Удмуртиысь дышетонъя но тодосъя министерстволэн пресс-службаез ивортӥз. Дышетскись ӧжытэзтэк 3 миллион манет басьтӥз Со коньдонэн покчи пиналъёслы но бадӟым классъёсын дышетскисьёслы робототехникаен вырыны тӥрлык басьтозы. Техникаен герӟаськем киуж ӧрын робототехника одӥгез тужгес вӧлмемез ӧр луиз, со нылпиослы капчиен сётӥське, но тросэзлэн соин вырыны луонлыксы ӧвӧл. Милям ӵектосмы гуртысь пиналъёслы техника удысын азинлыко тодон-валанъёс басьтыны луонлык сётэ Андрей Уваров, Глазкарысь дышетӥсьёсты дасянъя В. Г. Короленко нимо кун институтысь магистрантӴектос улсын 50 дышетӥсьёсты дасяны чаклало, азьланяз соос 5-18 аресъем пиналъёсты робототехникалэн инъетэныз тодматозы. Выль тодон-валанъёс 1 сюрслэсь трос дышетскисьёс басьтозы. Ӵектосэз Можгаын робототехникая усьтэм первенствоен йылпумъялозы Тодэ вайытом, Удмуртиысь 52 ӵектосъёс Росси азьмуртлэн грантъёсъя фондысьтыз оглом 56 миллион манет котыр коньдон басьтозы.  Тегъёс: Дышетон Удмуртия Глазкар Технологиос Азьмуртлэнгрантъёсъяфондэз грантъёс  